ડ્રોઇંગરૂમની દીવાલ પર લટકાવેલું ફોર્ટી ટુ ઇંચનું એલ.ઈ.ડી. ટીવી ઓન હતું. સ્ટારમૂવીઝ પર હોલીવુડની કોઈ રોમેન્ટિક ફિલ્મ ચાલી રહી હતી. ગુલાલની આઈઝ ત્યાં હતી, ઈયર્સ પણ ત્યાં હતા પણ હાર્ટ બીજે ક્યાંક હતું. બીજે ક્યાંક એટલે સ્વાભાવિક જ મલ્હાર પાસે. એ કયાં હશે? શું કરતો હશે ? કોઈએ એને મારી તો નહીં નાંખ્યો હોય ને ? એવી ભયંકર કલ્પનાઓ કરતું એનું મન ચહેરા પર પણ છતું થઈ રહ્યું હતું. પંખો અને એ.સી. બંને ચાલુ હતાં તોયે એના ચહેરા પર પરસેવો અને ગભરામણ દોડી રહ્યાં હતાં.